PolyAgent/wiki_georgian_en_parallel_20231101 huggingface dataset:
რუსუდანი (დემეტრე I-ის ასული)

რუსუდანი (დემეტრე I-ის ასული)
რუსუდანი — XII საუკუნის საქართველოს პოლიტიკური მოღვაწე და დიპლომატი, დედოფალი, დემეტრე I-ის ასული, თამარ მეფისა და რუსუდანის გამზრდელი. აქტიურად მონაწილეობდა სახელმწიფოს მართვა-გამგეობაში გიორგი III-ისა და თამარის დროს. მან დიპლომატიური მისია შეასრულა ელდიგუზ ათაბაგთან გიორგი III-ის შეთანხმებაში ქალაქ ანისის გამო (დაახლოებით 1165). რუსუდანი სათავეში ედგა მოლაპარაკებას დიდგვაროვან ფეოდალებსა და თამარს შორის ამ უკანასკნელის მეორედ მეფედკურთხევისას (1184).
რუსუდანი სულ მცირე ორჯერ იყო დაქორწინებული. მისი პირველი ქორწინება შედგა 1152 წელს, მეუღლე იყო მესოპოტამიისა და დასავლეთ სპარსეთის სელჯუკი სულთანი ღიაზ ედ-დინ მასუდი (მასუდ თერიმეკი). მასუდი მალევე გარდაიცვალა, ხოლო დედოფალი საქართველოში დაბრუნდა. რუსუდანი მეორე მეუღლე იყო ხორასნის სელჯუკთა სულთანი აჰმედ სანჯარი. აჰმედმა რუსუდანი 1156 წელს შეირთო ცოლად, მას შემდეგ, რაც მას პირველი მეუღლე - თურქან ხათუნი გარდაეცვალა. თვით აჰმედი შემდეგ წელს, 72 წლის ასაკში გარდაიცვალა. ზოგიერთი ისტორიკოსის აზრით, რუსუდანი კიევის დიდი მთავარის იზიასლავ II-ის მეუღლე იყო 1153-1154 წლებში.
მისი დიდი აქტივობა ჩანს თამარის საქმროს საკითხის გადაჭრაში. შემდეგ კი მხარი დაუჭირა იური ანდრიას ძის საქართველოდან გაძევებას. რუსუდანის კარზე აღიზარდა თამარის მეორე ქმარი დავით სოსლანი. იური ანდრიას ძის აჯანყების (1191) ჩახშობის შემდგომ რუსუდანის შუამდგომლობით თამარმა შეუნდო ქმარყოფილს და უვნებელი გაუშვა საქართველოდან.
რუსუდანი კულტურაში
ქართულ ისტორიოგრაფიასა და კულტურაში რუსუდანი ძირითადად მიჩნეულია როგორც თამარ მეფის გამზრდელი მამიდა, და განსხვავებით სამეფო ოჯახის სხვა წევრებისა, მის შესახებ ძალიან ცოტა რამ არის ცნობილი. ისტორიკოსი და რუსთველოლოგი იოსებ გოგატიშვილი თავის ერთ-ერთ ნაშრომში ამტკიცებს, რომ „ვეფხისტყაოსანი“ ისტორიულ ფაქტებსა და მოვლენებზეა დაწერილი. ასე მაგალითად, ის როსტევანსა და ავთანდილს დავით კურაპალატსა და ბაგრატ III-ს ადარებს. ფარსადანს, ტარიელსა და ნესტან-დარეჯანს კი გიორგი III-ს, შოთა რუსთველსა და თამარს. მისივე მტკიცებით, ქაჯთა დედოფლის, დავარის ისტორიული პროტოტიპი იყოს სწორედ რუსუდანი
მთავარ არგუმენტად მას მოჰყავს ციტატა ვეფხისტყაოსნიდან:
ლიტერატურა
მეტრეველი რ., შინაკლასობრივი ბრძოლა ფეოდალურ საქართველოში (XII ს.), თბ., 1937;
ჯავახიშვილი ივ., ქართველი ერის ისტორია, წგნ. 2, თბ., 1965;
სქოლიო
დაბადებული XII საუკუნე
ქართველი დიპლომატები
საქართველოს სამეფოს ბაგრატიონები
საქართველოს რეგენტები
ქალი რეგენტები
ემში-თეფე

ემში-თეფე — ანტიკური ქალაქის ნანგრევები ავღანეთში. მდებარეობს ჯუზჯანის პროვინციაში, ქალაქ შიბერღანთან ახლოს.
ქალაქი დააარსეს ჩვენი წელთაღრიცხვის დასაწყისში. ძველი ქალაქის ტერიტორია გამაგრებული იყო გარშემორტყმული მძლავრი გალავნით. გალავანი გამაგრებული იყო საბრძოლო კოშკებით. ქალაქის ჩრდილოეთ ნაწილში მდებარეობდა მაღალი ციტადელი, შესაძლოა, სასახლეც - ადგილობრივი მთავრების რეზიდენცია. ემში-თეფეს მახლობლად არქეოლოგებმა აღმოაჩინეს სხვა დასახლებული პუნქტების კვალიც, თუმცა ეს ტერიტორიები მეცნიერულად ჯერ კიდევ შეუსწავლელია.
ლიტერატურა
V. I. Sarianidi: Bactrian Gold. From the Excavations of the Tillya-Tepe Necropolis in Northern Afghanistan. Aurora, Leningrad 1985, S. 7.
Warwick Ball: Archaeological Gazetteer of Afghanistan. = Catalogue des sites archéologiques d'Afghanistan. Éditions Recherche sur les Civilisations, Paris 1982, ISBN 2-86538-040-8, S. 96 (Synthèse 8).
ავღანეთის არქეოლოგიური ძეგლები
ავღანეთის ისტორია
ბაქტრია
ვიქტორ ნინიძე

ვიქტორ ნინიძე (დ. 10 მარტი, 1920 ― გ. 2001) — ქართველი მსახიობი, საქართველოს სსრ-ის სახალხო არტისტი (1965).
ბიოგრაფია
1934 წელს დაიწყო სამსახიობო მოღვაწეობა თბილისის სანკულტურის თეატრში, სადაც იმუშავა 1949 წლამდე. მისი დებიუტი შედგა შალვა დადიანის პიესაში „აჯილღა“, სადაც ახალგაზრდა გიმნაზისტის როლს თამაშობდა. 1949-1971 წლებში იყო სოხუმის ს. ჭანბას სახელობის სახელმწიფო თეატრის ქართული დასის მსახიობი, ხოლო 1971 წლიდან თბილისის შოთა რუსთაველის სახელობის სახელმწიფო აკადემიურ თეატრში დაიწყო მოღვაწეობა. ბოლო წლებში პარალელურად მონაწილეობდა სოხუმის კ. გამსახურდიას სახელობის სახელმწიფო თეატრის სპექტაკლებში, რომლებიც იმართება თბილისში. ძირითადად ასრულებდა სახასიათო როლებს. მათ შორის გამოირჩევა: პლატონ კრეჩეტი (ა. კორნეიჩუკის „პლატონ კრეჩეტი“), სურენი (ა. შირვანზადეს „პატიოსნებისათვის“), ებრაელი (ვ. ჰიოგოს „მარია ტიუდორი“), არქიფო (გ. ქელბაქიანის „სევდიანი რომანი“), ხახული (პ. კაკაბაძის „კოლმეურნის ქორწინება“), გიორგი (კ. ლორთქიფანიძის „კოლხეთის ცისკარი“), გაგუა (ნ. დუმბაძის „საბრალდებო დასკვნა“), რივერსი (უ. შექსპირის „რიჩარდ მესამე“) და სხვა. გადაღებულია ფილმებში: ზვამბა („დათა თუთაშხია“), კარპოვიჩი („კროსვორდის ამოხსნის მოყვარულთათვის“), არქიფო („სოფლის აშიკი“), მოხუცი („ზნედაცემული ანგელოზი“), დავითი („წუთისოფელი“) და სხვა. აქვს პიესები: „თავდასხმა ღამით“, „მოულოდნელი სტუმარი“, „შეხვედრა დღეობაზე“ და სხვა.
ფილმოგრაფია
1972 — ჩაძირული ქალაქის მაძიებლები — ვიქტორი
1963 — ვინ შეკაზმავს ცხენს
1971 — წუთისოფელი — დავითი
1974 — მშვიდობიანი დღეები
1975 — ერთი ნახვით შეყვარება
1976 — სოფლის აშიკი — არქიფო
1977 — ინდი-მინდი (სიმღერები შვილიშვილებისათვის)
1978 — ყვარყვარე — ვაშლოვანელი
1978 — რამდენიმე ინტერვიუ პირად საკითხებზე
1978 — ბათა ქექია
1980 — მშობლიურო ჩემო მიწავ (რაიკომის მდივანი) — თორნიკე სეფერთელაძე
1981 — გამოაღეთ ფანჯრები — გერონტი
1981 — კროსვორდის ამოხსნის მოყვარულთათვის — კარპოვიჩი
1982 — მარადისობის კანონი
1978 — დათა თუთაშხია — ზვამბა
1992 — ზნედაცემული ანგელოზი — მოხუცი
1992 — ხაფანგი
1971 — უსასრულობა
1990 — თეთრი ბაირაღები — კბილის ექიმი
1992 — ოქროს ობობა — სერჟანტი
ჯილდოები და აღიარება
1965 — საქართველოს სახალხო არტისტი
1965 — ღირსების მედალი ქართული თეატრალური ხელოვნების განვითარებაში შეტანილი განსაკუთრებული წვლილისათვის, ნაყოფიერი საზოგადოებრივი მოღვაწეობისათვის, რაჭული ფოლკლორის გადარჩენისა და მოვლა-პატრონობის საქმეში დიდი დამსახურებისათვის
რესურსები ინტერნეტში
ვიქტორ ნინიძე — ეროვნული ფილმოგრაფია
სქოლიო
დაბადებული 10 მარტი
დაბადებული 1920
გარდაცვლილი 2001
ქართველი მსახიობები
საქართველოს სსრ-ის სახალხო არტისტები
საქართველოს ღირსების მედლით დაჯილდოებულები
ადრეული ადამიანების მიერ ცეცხლის მართვა

ადრეული ადამიანების მიერ ცეცხლის მართვა — მნიშვნელოვანი ეტაპი ადამიანთა ევოლუციის სოციოკულტურულ ევოლუციაში. ამან კაცობრიობას საშუალება მისცა, ცეცხლზე დაემზადებინა საკვები, მოეპოვებინა სითბო და საკუთარი თავი დაეცვა. ცეცხლის მოპოვებით ღამის ბნელ და ცივ პერიოდში ადამიანის აქტიურობა გაიზარდა. ამით იგი უკვე თავს იცავდა მტაცებლებისგან და მწერებისგან.
ცეცხლის მასშტაბურად მართვის დადასტურება დაახლოებით 125.000 და მეტი წლის არის. ჰომო ერექტუსის მიერ 400.000 წლის წინ ცეცხლის მართვის დადასტურება სამეცნიერო კვლევები ადასტურებენ, ხოლო უფრო ადრინდელ პერიოდში მისი გამოყენების მტკიცებულებები მცდარი ან ბოლომდე გამოუკვლეველია.
სქოლიო
ცეცხლი
ადამიანის ევოლუცია
სოციოკულტურული ევოლუცია
პალეოლითი
Kermia subspurcum

Kermia subspurcum — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Cerapachys reticulatus

Cerapachys reticulatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
გეტები

გეტები — ჩრდილო-აღმოსავლური თრაკიული ტომი. ენათესავებიან დაკებს. გეტების შესახებ ცნობები დაცულია ჰეროდოტეს, სტრაბონის, პტოლემეს, ოვიდიუსის და სხვა ანტიკური ავტორების თხზულებებში. ძვ. წ. I საუკუნისათვის გეტები დასახლდნენ დუნაის ქვემო წელის ორივე ნაპირზე, მდინარე ოსიმიდან აღმოსავლეთით შავ ზღვამდე. ძირითადად დაკავებულები იყვნენ მიწათმოქმედებითა და მესაქონლეობით. ძვ. წ. I საუკუნის 60-იან წლებში გეტები გაერთიანდნენ დაკებთან და ჩამოაყალიბეს მძლავრი სამხედრო-ტომობრივი კავშირი სათავეში დაკების ბელად ბერებისტათი. ძვ. წ. 29–27 წლებში მარკუს კრასუსმა გეტები რომს დაუქვემდებარა, თუმცა მათ გააგრძელეს შეუპოვარი განმათავისუფლებელი ბრძოლა და მხოლოდ ახ. წ. 106 წელს იმპერატორმა ტრაიანემ შეძლო გეტების საბოლოოდ დამორჩილება, მათი ტერიტორია ახლად ჩამოყალიბებული პროვინციის — დაკიის შემადგენლობაში შევიდა.
ლიტერატურა
თრაკიელები
პავლოვკის პანტელეიმონის ეკლესია

პავლოვკის პანტელეიმონის ეკლესია — ყოფილი მართლმადიდებლური ეკლესია კრასნოსულინის რაიონის სოფელ პავლოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.
მისამართი: რუსეთი, როსტოვის ოლქი, კრასნოსულინის რაიონი, სოფელი პავლოვკა.
ისტორია
1890წელს ხუტორ პავლოვსკის მცხოვრებლებმა თხოვნით მიმართეს დონისა და ნოვოჩერკასკის ეპარქიის მთავარეპისკოპოსს, მის ყოვლადუსამღვდელოესობას ხუტორში ეკლესიის აშენების შესახებ წმინდა მოწამე პანტელეიმონის სახელზე. ალექსანდრე III-ისა და მისი ოჯახის მატარებლის ავარიაში გადარჩენის აღსანიშნავად.
გადაწყვეტილება მიიღეს, მაგრამ ეკლესიის მშენებლობა გაგრძელდა 15 წელი. ეკლესია შენდებოდა ხუტორის საზოგადოების ფინანსებით.
ეკლესიის მშენებლობა დასრულდა 1905 წელს, ხოლო ამავე წლის 26 ოქტომბერს აკურთხეს. ახალი ქვის ეკლესია ნაგები იყო აგურით, გადახურული - თუნუქის ფირფიტებით. ეკლესიასთან აგებული იყო სამრეკლო. ეკლესია შემოღობეს რკინის მესრით ცემენტისა და ქვის ფუნდამენტზე. ახლად აგებულ ეკლესიას ჰქონდა ერთი საკურთხეველი, რომელიც აკურთხეს წმინდა პანტელეიმონის სახელზე.
წმინდა სინოდმა შეადგინა ეკლესიის შტატი, რომელშიც შედიოდნენ მღვდელი, მეფსალმუნე, სებისკვერის მცხობელი. ეკლესიის გარშემო დარგეს 12 ალვის ხე, ქრისტეს თორმეტი მოციქულის შესაბამისად.
ეკლესიაში აწარმოებდნენ დაბადების ჩანაწერების წიგნს, ეკლესიაში იყო ბიბლიოთეკა, რომელიც შედგებოდა 50 საეკლესიო წიგნისაგან.
მეორე მსოფლიო ომის წინ ეკლესიაში შეწყდა ღვთისმსახურება. გერმანელთა ოკუპაციის პერიოდში, 1943 წელს ეკლესია გაიხსნა და 1961 წელს კვლავ დაიხურა და ჩამოშალეს გუმბათი. მომდევნო პერიოდში ეკლესიაში განათავსეს კოლმეურნეობის ხორბლის საწყობი. ტაძარი დროდადრო დაძველდა და ჩამოიშალა.
2015 წელს სოფელ პავლოვკაში ადგილობრივი მცხოვრებლების სახსრებით გაიხსნა სამლოცველო სახლი წმინდა პანტელეიმონის სახელზე. სამლოცველო სახლი მდებარეობდა ყოფილი მღვდლის სახლში. აქ გადაიტანეს პანტელეიმონის სახელობის ეკლესიის ხატების ნაწილი. ახალ ეკლესიაში მსახურება მიმდინარეობს საეკლესიო დღესასწაულებზე.
ამჟამად ეკლესიაში მსახურებას ატარებს კრასნი-სულინის ალექსანდრე ნეველის ტაძრის წინამძღვარი ვიქტორი (ლიტვინოვი).
ლიტერატურა
Кудрявцев В. История хутора Павловка / В. В. Кудрявцев // Сулинская земля: страницы истории. – Ростов н/Д., 1999. – С.20-27.
Мякинченко В. Павловка / В. А. Мякинченко // Сулин и сулинцы: слов. – справ. – Красный Сулин, 2002. – С.73, 110.
რესურსები ინტერნეტში
Пантелеимоновский храм
Село Павловка Красносулинского района
Пантелеимоновский храм
В Красносулинском районе появился новый храм
როსტოვის ოლქის ეკლესიები
როსტოვის ოლქის ღირსშესანიშნაობები
ლა-სომა

ლა-სომა — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის კუენკას-მინერასის კომარკის შემადგენლობაში. ფართობი — 14,502276 კმ². მოსახლეობა — 32 კაცი (2020 წ.).
იხილეთ აგრეთვე
ტერუელის მუნიციპალიტეტები
რესურსები ინტერნეტში
Gran Enciclopedia Aragonesa - ლა-სომა
სქოლიო
ტერუელის მუნიციპალიტეტები
ფინი და ჰენგესტი

ფინი და ჰენგესტი
„ფინი და ჰენგესტი“ — ანგლოსაქსური ლეგენდების რედაქცია, დაფუძნებული ჯ.რ.რ. ტოლკინის 1920 წლის ჩანაწერებზე.
აღწერა
„ფინი და ჰენგესტი“ მომდინარეობს ფინსბურგის ბრძოლის ისტორიიდან, რომელიც აგრეთვე ცნობილია „ფინსბურგული ფრაგმენტის“ სახელით. ეს არის ძველ ინგლისურ ენაზე დაწერილი პოემის შემორჩენილი ფრაგმენტი. ფინსბურგის ციხესიმაგრის ალყის ამბავი აღწერილია „ბეოვულფშიც“. ვარაუდობენ, რომ მას ნამდვილად ჰქონდა ადგილი V საუკუნეში.
ფინსბურგული ფრაგმენტის ხელნაწერი XVII საუკუნის ბოლოს კენტერბერიელი არქიეპისკოპოსების ბიბლიოთეკაში იქნა ნაპოვნი ჯორჯ ჰიქსის მიერ. 1705 წელს მან ეს ხელნაწერი თარგმნა და გამოსცა. სია, რომელიც მან გამოიყენა ასლების დასამზადებლად, მოგვიანებით დაკარგული იქნა.
ფრაგმენტი 48 სტრიქონისგან შედგება. დანიელი ჰნეფი და მისი 60 ტენი, რომელიც დაბანაკებული იყო ფინის (ფრიზების მბრძანებლის) ციხესიმაგრეში, ხუთი დღის განმავლობაში უცნობი მტრის შემოტევას იგერიებენ. ტექსტი წყდება დაჭრილი მეომრის ბელადისადმი მიმართვისას. იგივე ისტორია მოთხრობილია „ბეოვულფის“ 1068-1159-ე სტრიქონებში, საიდანაც ცნობილი ხდება, რომ ჰნეფის მტერი თავად ფინი იყო. ჰნეფი ამ წყაროს მიხედვით იღუპება, ხოლო ცოცხლად დარჩენილი ხალხი, ჰენგესტის მეთაურობით, კვლავ წინააღმდეგობას უწევს მტერს და ფრიზებს ისეთ დარტყმას მიაყენებს, რომ ფინი იძულებულია, მოლაპარაკებებზე დათანხმდეს.
ზამთარი მშვიდად ჩაივლის, მაგრამ გაზაფხულზე ჰნეფის ორი მოახლე, ოსლაფი („ფინსბურგის ბრძოლაში“ ცნობილია, როგორც ორდლაფი) და გუდლაფი შინ ბრუნდებიან. ისინი დიდ ლაშქარს აგროვებენ და ბრუნდებიან ფრიზიაში, სადაც ბელადის მოკვლაზე შურს იძიებენ, კლავენ ფინსა და მის ხალხს. ჰენგესტის, კენტის მეფისა და ჰენგესტის, რომელიც „ბეოვულფის პერსონაჟია“, იდენტურობა სავარაუდოა, მაგრამ დამტკიცებული არ არის.
„ბეოვულფის“ შედგენის პერიოდში (VIII-X საუკუნეები) ფინსბურგის ბრძოლა შორეულ წარსულად ითვლებოდა და ლეგენდები მასზე ყველა იმ დროის ისტორიკოსსა თუ რიგით პიროვნებას უნდა სცოდნოდა. საგულისხმოა, რომ კენტერბერიულ ფრაგმენტში ქრისტიანობის ხსენება არ არის, ვინაიდან ჰნეფის სამგლოვიარო კოცონი, აღწერილი „ბეოვულფში“, წარმართული ტრადიციაა.
ტოლკინის ნაშრომი
ტოლკინის ვერსიით, ფინსბურგის ალყა წარმოადგენდა დანიელ მეომართა შორის შიდა განხეთქილების შედეგს. ორივე მხარეს იყვნენ იუტები, განდევნილი დანიიდან და ფრიზებს შეფარებულები. ბრძოლისას მოხდა უფრო „ძველი“ იუტების (ფინის მსახურთა) და „ახლების“ (ჰნეფთან ერთად მოსულების) შეჯახება.
რესურსები ინტერნეტში
ჯ. რ. რ. ტოლკინის ესეები
1982 წლის წიგნები
Allen & Unwin-ის წიგნები
Heart of the Country (სიმღერა)

Heart of the Country (სიმღერა)
„Heart of the Country“ — ინგლისელი მუსიკოს პოლ მაკ-კარტნის სიმღერა ალბომიდან Ram. იგი გამოვიდა სინგლზე "The Back Seat of My Car" 1971 წლის 13 აგვისტოს.
სიმღერა წარმოიშვა მარტივი აკუსტიკური მელოდიისგან, მისამღერში ბას-გიტარის მძიმე ჟღერადობით. მასში ასახულია პოლის დაინტერესება შოტლანდიური ბუნებით, რაც მოჰყვა The Beatles-ის პრობლემებისგან გაქცევას.
სქოლიო
პოლ მაკ-კარტნის სიმღერები
1970 წლის სიმღერები
1971 წლის სინგლები
Turridrupa armillata

Turridrupa armillata is a species of sea snail, a marine gastropod mollusk in the family Turridae, the turrids.
Description
The length of the shell attains 29.7 mm.
Distribution
This marine species occurs off the Philippines and Papua New Guinea.
References
External links
Reeve LA. 1843–46. Monograph of the genus Pleurotoma. Conchologia Iconica, or Illustra-tions of the shells of molluscous animals. London: Reeve Brothers. Vol. 1: pls 1–18(1843), pl. 19 (1844), pls 20–33 (1845); pls 34– 40, index and errata (1846)
Baoquan Li 李宝泉 & R.N. Kilburn, Report on Crassispirinae Morrison, 1966 (Mollusca: Neogastropoda: Turridae) from the China Seas; Journal of Natural History 44(11):699–740 · March 2010; DOI: 10.1080/00222930903470086
armillata
Gastropods described in 1845
გვაიამის მეტროპოლიტენური ტერიტორია

გვაიამის მეტროპოლიტენური ტერიტორია
გვაიამის მეტროპოლიტენური სტატისტიკური ტერიტორია ― აშშ-ის სტატისტიკური აღწერის ბიუროს მიერ შემუშავებული მეტროპოლიტენური სტატისტიკური ტერიტორია პუერტო-რიკოს სამხრეთ-აღმოსავლეთ ნაწილში. 2020 წლის აღწერის მიხედვით, მეტროპოლიტენური ტერიტორიის მოსახლეობა 68 442 ადამიანს შეადგენს, რაც 18.83%-ით მეტია 2010 წლის აღწერის მონაცემებთან შედარებით.
მუნიციპალიტეტები
გვაიამის მეტოპოლიტენური სტატისტიკური ტერიტორიის შემადგენლობაში სამი მუნიციპალიტეტი შედის:
გვაიამა: 36 614 ადამიანი
პატილიასი: 15 985 ადამიანი
აროიო: 15 843 ადამიანი
სქოლიო
გვაიამის მეტროპოლიტენური ტერიტორია
პუერტო-რიკოს მეტროპოლიტენური ტერიტორიები
Bolshoy Petrovsky Bridge

Bolshoy Petrovsky Bridge
The Great or Bolshoi Petrovsky bridge is a bridge across Little Nevka in St. Petersburg, Russia, connecting Petrovsky Island with Krestovsky Island and passing over a small nameless islet on Little Nevka. It is very near the mouth of the river, which flows into the Finnish Gulf.
A wooden draw bridge was built in 1838. In 1916 the bridge was accommodated to two-way vehicular traffic. In 1947 the bridge was upgraded, with the spans replaced by metal beams; it now measured long and wide. In December 1993, ice destroyed part of the bridge structure. After that, the bridge was closed to vehicular traffic; it was narrowed to and was used only by pedestrians. The construction of a new bridge was started in 2009, and this opened in 2010. In the latter year, the old wooden bridge was dismantled.
Rasputin
On 1 January 1917, Grigori Rasputin's body was found near the bridge.
See also
List of bridges in Saint Petersburg
References
Sources
Nelipa, Margarita (2010). The Murder of Grigorii Rasputin: A Conspiracy That Brought Down the Russian Empire. Bowmanville, ON: Gilbert's Books. pp. 252–253.
Bridges completed in 2010
Bridges in Saint Petersburg
ანასტასია კაიშაური

ანასტასია კაიშაური (დ. 3 იანვარი, 1896 — გ. 1970) — ქართველი მეცნიერი და პედაგოგი.
ანასტასია კაიშაური დაიბადა დუშეთის რაიონის სოფელ ქვეშეთში.
1917 წელს დაამთავრა თბილისის ქალთა მეოთხე გიმნაზია და პეტროგრადის უნივერსიტეტის ისტორიულ-ფილოლოგიური ფაკულტეტი.
დაინიშნა თბილისის ქალთა მე-2 გიმნაზიის ფსიქოლოგიისა და ლოგიკის მასწავლებლად 1919 წელს. განათლების სახალხო კომისარიატმა სტიპენდიით მიავლინა მოსკოვის სამედიცინო პედაგოგიკისა და მოსკოვის მე-2 უნივერსიტეტში ლოგოპედიისა და სურდოპედაგოგიკის შესასწავლად 1926 წელს. მუშაობდა თბილისის ყრუ-მუნჯთა სკოლაში სპეციალისტად 1928-1940 წლებში. 1929-1933 წლებში საქართველოს განათლების სახალხო კომისარიატის პედაგოგიკის სამეცნიერო-კვლევით ინსტიტუტში. ლოგოპედიის პედაგოგად ფუნქციონალურ-ნერვულ დაავადებათა ინსტიტუტში, სამეცნიერო აკადემიასა და ბავშვთა პოლიკლინიკებში 1931 წლიდან. მოხსენებით გამოვიდა 1930 წელს მოსკოვში დეფექტოლოგთა ყრილობაზე: „დეფექტოლოგიური მუშაობა საქართველოში“, აღნიშნულ ყრილობაზე ანასტასია კაიშაური დასახელებული იქნა დელეგატად. მომდევნო ყრილობაზე წაიკითხა მოხსენება: „ქართულ ბგერათა სპეციფიკურობა“. ასევე ფუნქციონალურ-ნერვულ დაავადებათა ინსტიტუტში წაიკითხა მოხსენებები: „ენაბლუობა, მისი პროფილაქტიკა და მკურნალობა“ 1932, „ენაჩლუნგობის ტიპოლოგიისათვის“ 1934, „მეტყველების ფონასეთიური მოშლილობა“ 1936 და სხვ. საქართველოს მეცნიერებათა აკადემიის საზოგადოებრივ მეცნიერების განყოფილების მე-6 სამეცნიერო სესიაზე, 1942 წელს 24-25 აპრილს წაიკითხა მოხსენება „კონტუზირებულთა მეტყველების აღდგენა ხმოვანი ბგერებით“. საქართველოში ლოგოპედიისა და ქართული სურდოპედაგოგიკის დამაარსებელი, პედაგოგიურ მეცნიერებათა კანდიდატი.
ლიტერატურა
ქართველ მოღვაწეთა ლექსიკონი, 1801-1952, ტ. II ე-ლ / იოსებ იმედაშვილი, თბ., 2021, გვ.485
რესურსები ინტერნეტში
დაბადებული 1896
გარდაცვლილი 1970
ქართველი პედაგოგები
დაბადებული 3 იანვარი
Eighty Days

Eighty Days — ბრიტანული ნეო-პროგრესული როკ-ჯგუფ Marillion-ის სინგლი ალბომიდან This Strange Engine. იგი გამოიცა 1997 წლის 29 სექტემბერს. მოგვიანებით კიდევ ერთი ვარიანტი გამოვიდა ბრიტანეთში, 1997 წლის 13 ოქტომბერს.
სიმღერები
Eighty Days - 5:00
This Strange Engine (საკონცერტო, პარიზი, 1997 წელი) - 16:17
The Bell in the Sea (საკონცერტო, პარიზი, 1997 წელი) - 4:23
Marillion-ის სიმღერები
1997 წლის სიმღერები
ბირანგის მთები

ბირანგის მთები — მთები ტაიმირის ნახევარკუნძულის ჩრდილოეთ ნაწილში, კრასნოიარსკის მხარეში. შედგება პარალელური მთაგრეხილებისა და ვრცელი ტალღოვანი პლატოებისაგან. სიგრძე 1100 კმ, სიგანე 200 კმ-ზე მეტი, მაქსიმალური სიმაღლე 1146 მ. მდინარეების პიასინისა და ტაიმირის ხეობებით იყოფა აღმოსავლეთ, დასავლეთ და შუა ნაწილებად. აგებულია კამბრიულისწინა და პალეოზოური ტრაპებით (გაბრო-დიაბაზებით). ჰავა ცივი, მკვეთრად კონტინენტურია. იანვრის საშუალო ტემპერატურა –30°С,–33°С, ივლისისა 2°С, 10°С. გაზაფხული ივნისში იწყება. აგვისტოში საშუალო ტემპერატურა 0°С-ზე დაბლა ჩამოდის. ნალექები 120-400 მმ წელიწადში. დამახასიათებელია თანამედროვე გამყინვარება, რომლის საერთო ფართობია 50 კმ². მთები შემოსილია არქტიკული ტუნდრის მცენარეულობით, ჭარბობს ხავსი, მღიერები. ცხოველებიდან ბინადრობს ლემინგი, ჩრდილოეთის ირემი, არის პოლარული კაკაბი, თეთრი ბუ და სხვა.
რესურსები ინტერნეტში
რუსეთის ქედები
ივრის პირეთის ნამოსახლარი

ივრის პირეთის ნამოსახლარი — არქეოლოგიური ძეგლი საგარეჯოს მუნიციპალიტეტის სოფელ კაზლარში.
ნამოსახლარი ორ ნაწილადაა გამიჯნული. ციტადელს გარშემო შემოუყვება სათავდაცვო თხრილი და მისი ნაწილი, ჩრდილო-დასავლეთის მხრიდან ნაწილობრივ ჩამოქცეულია ეროზიის შედეგად. სამხრეთ-აღმოსავლეთით, სათავდაცვო თხრილის მიღმა ჩანს ნამოსახლარის კვალი. თხრილიდან გამოკვეთილ არეალში და მისგან სამხრეთ-დასავლეთ ნამოსახლარზეც მკრთალად ჩანს ნაგებობების ბუდობები.
რესურსები ინტერნეტში
საგარეჯოს მუნიციპალიტეტის არქეოლოგიური ძეგლები
ფრინველების მოყვარული ალკატრასიდან

ფრინველების მოყვარული ალკატრასიდან — 1962 წლის ამერიკული ფილმი პატიმარ რობერტ სტრაუდის შესახებ. მთავარი როლის შემსრულებელმა ბერტ ლანკასტერმა მიიღო BAFTA-სა და ვენეციის კინოფესტივალის ჯილდოები საუკეთესო მსახიობი მამაკაცისთვის.
სიუჟეტი
რობერტ სტრაუდი 19 წლის იყო, როდესაც მან მოკლა კაცი კამათში საცეკვაო დარბაზში გოგონას გამო, ალასკაში. მას მიესაჯა თორმეტი წელი ვაშინგტონის შტატის მაკენლის კუნძულის ციხეში. სტრაუდს მხოლოდ მესამე კლასის განათლება ჰქონდა. სამი წლის განმავლობაში იგი სწავლობდა ინჟინერიას, მუსიკას, მათემატიკას და თეოლოგიას კანზას სახელმწიფო უნივერსიტეტის კურსებზე. მან ყველა საგანში უმაღლესი შეფასება მიიღო და მზად იყო მისი განთავისუფლებისთვის უახლოეს მომავალში. 1916 წლის მარტში, განთავისუფლებამდე ცოტა ხნით ადრე, მან მოკლა ერთი მცველი იმის გამო, რომ ვერ ნახა მისი ძმა.ის გაასამართლეს,დამნაშავედ ცნეს და ჩამოხჩობა მიუსაჯეს. რათქმაუნდა დედამისი ამას არ დათანხმდა. მან შუამდგომლობით მიმართა პრეზიდენტ ვუდრო ვილსონს და მის ცოლს. მასზე შთაბეჭდილება მოახდინა მისი ვაჟის სწავლის აღწერილობამ და სულ რაღაც რვა დღით ადრე, სასჯელამდე შეუცვალეს. ერთ დღეს სტრაუდმა ლივენვოერტის სავარჯიშო ეზოში ორი ჩიტი იპოვა. მან ისინი წიგნების დახმარებით გაზარდა. იმ მომენტიდან მოყოლებული მისი ინტერესები ორნიტოლოგიაში გახდა ვნება. მან იყიდა რამდენიმე იადონი ჩაატარა ექსპერიმენტები და დაწერა მისი შედეგების შესახებ. 1931 წლისთვის სტრაუდი იყო იადონის მოვლისა და აღზრდის ექსპერტი. მან დაწერა რამდენიმე სტატია, რომლებიც ციხიდან უკანონოდ გამოიტანა და გამოაქვეყნა. 1942 წელს მან გამოაქვეყნა წიგნი ფრინველების დაავადების შესახებ. ეს ითვლებოდა საუკეთესო ნამუშევრად ამ სფეროში. ამასობაში სტრაუდის ნამუშევრები ძალიან ცნობილს ხდიდა. ხალხმა დაიწყო სტრაუდის განთავისუფლების მოთხოვნა და ამან განარისხა ციხის ზოგიერთი ჩინოვნიკი. 1942 წლისთვის სტრაუდი გადაყვანილი იქნა ალკატრასში. მას უბრძანეს რომ დაეტოვებინა ყველა მისი ჩიტი, წიგნები და სხვა პირადი ნივთები.
რესურსები ინტერნეტში
თრეილერი
ამერიკული ფილმები
ინგლისურენოვანი ფილმები
1962 წლის ფილმები
ბიოგრაფიებზე დაფუძნებული ფილმები
United Artists-ის ფილმები
შავ-თეთრი ფილმები
ფილმები ციხის შესახებ
Oral Fixation, Vol. 2

Oral Fixation, Vol. 2 — კოლუმბიელი მომღერლისა და სიმღერების ავტორ შაკირას მეშვიდე ალბომი. ალბომის გამოშვების თარიღია 2005 წლის 28 ნოემბერი. მისი პირველი ინგლისურენოვანი და ზოგადად მეხუთე ალბომის Laundry Service-ის წარმატების შედეგად მომღერალმა გადაწყვიტა, რომ მომავალი ალბომი ორ ნაწილად გაეყო (ორ ალბომად) ერთი ალბომი იქნებოდა ესპანურ ენაზე (Fijación Oral, Vol. 1) ხოლო მეორე კი ინგლისურზე (Oral Fixation, Vol. 2).
ალბომში თავმოყრილია მრავალი ჟანრი როგორებიცაა: ლათინური პოპი, საცეკვაო პოპი, პოპ როკი და ტრიპ ჰოპი. პირველივე კვირას გაიყიდა ალბომის 128,000 ასლი. მოგვიანებით ალბომმა აიღო პლატინიუმის დისკი რომელიც მომღერალს გადასცა RIAA (ამერიკის ჩანაწერთა ინდუსტრიის ასოციაცია)-მ. დღესდღეობით გაყიდულია ალბომის დაახლოებით 8 მილიონი ასლი მსოფლიოს გარშემო.
ალბომში თავმოყრილია სამი სინგლი: „Don't Brother“, „Hips Don't Lie“ და „Illegal“. სამი სინგლიდან ყველაზე დიდი პოპულარობა მოიპოვა „Hips Don't Lie“-იმ სიმღერამ მოიპოვა 1 ადგილი Billboard Hot 100-ში.
ჩარტები
ყოველკვირეული ჩარტები
წლის საბოლოო ჩარტები
სერტიფიცირებები
სქოლიო
2005 წლის ალბომები
შაკირას ალბომები
ალბომები რიკ რუბინის პროდიუსერობით
Epic Records-ის ალბომები
Sarıqaya

Sarıqaya (also, Sarykaya) is a village and municipality in the Zardab Rayon of Azerbaijan. It has a population of 677.
References
Populated places in Zardab District